CELEX: 32018D0760
Language: sk
Date: 2018-05-14 00:00:00
Title: Rozhodnutie Rady (EÚ) 2018/760 zo 14. mája 2018 o uzavretí dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch

25.5.2018   
            
            
               SK
            
            
               Úradný vestník Európskej únie
            
            
               L 129/1
            
         ROZHODNUTIE RADY (EÚ) 2018/760
   zo 14. mája 2018
   o uzavretí dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               V článku 19 Dohody o Európskom hospodárskom priestore sa stanovuje, že zmluvné strany sa zaväzujú pokračovať vo svojom úsilí s cieľom dosiahnuť postupnú liberalizáciu obchodu s poľnohospodárskymi výrobkami.
            
         
               (2)
            
            
               V súlade s rozhodnutím Rady (EÚ) 2017/2182 (2) bola dňa 4. decembra 2017 podpísaná dohoda vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch (ďalej len „dohoda“), s výhradou jej uzavretia.
            
         
               (3)
            
            
               Dohoda by sa mala schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje dohoda vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch.
   Text dohody je pripojený k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť, v mene Únie, listinu o schválení stanovenú v dohode (3).
   Článok 3
   Toto rozhodnutie nadobúda účinnosť dňom jej prijatia.
   
      V Bruseli 14. mája 2018
      
         
            Za Radu
         
         
            predsedníčka
         
         E. ZAHARIEVA
      
   
   
      (1)  Súhlas zo 17. apríla 2018 (zatiaľ neuverejnený v úradnom vestníku).
   
      (2)  Rozhodnutie Rady (EÚ) 2017/2182 z 20. novembra 2017 o podpise v mene Európskej únie dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch (Ú. v. EÚ L 309, 24.11.2017, s. 1).
   
      (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.